ddrg/super_eurlex huggingface dataset:
Uredba Komisije (EGS) št. 52/82

z dne 11. januarja 1982

o spremembah Uredbe (EGS) št. 2182/77 o določitvi podrobnih pravil za prodajo zamrznjenega govejega mesa iz intervencijskih zalog za nadaljnjo predelavo v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Aktom o pristopu Grčije, zlasti člena 7(3) Uredbe,

ker je Uredba Komisije (EGS) št. 2182/77 [2], kakor je bila nazadnje spremenjena z Uredbo (EGS) št. 983/81 [3], določila podrobna izvedbena pravila za prodajo zamrznjenega govejega mesa iz intervencijskih zalog za nadaljnjo predelavo; ker ta uredba določa koeficiente za določanje količine zamrznjenega odkoščenega mesa, vsebovanega v dani količini konzerv;

ker se je pri konzervah, ki vsebujejo 20 % ali več in manj kakor 40 % mesa, v praksi izkazalo, da se količina mesa, potrebnega za proizvodnjo nekaterih proizvodov, iz razlogov, ki niso pod nadzorom izvajalcev, razlikuje od količine, določene z uporabo predpisanega koeficienta; ker te razmere povzročajo težave številnim predelovalnim obratom; ker se zdi zato potrebno dovoliti uporabo posebnih nadzornih postopkov;

ker Upravljalni odbor za goveje in telečje meso ni dal mnenja v času, ki ga je predpisal njegov predsednik,

SPREJELA NASLEDNJO UREDBO

Člen 1

Členu 1(2) Uredbe (EGS) št. 2182/77 se doda naslednji pododstavek:

"Če se količina mesa, potrebna za proizvodnjo vrste proizvoda iz I.4 priloge, znatno razlikuje od količine, izražene z uporabo za to določenega koeficienta 0.30, lahko pristojni organ v okviru sistema upravnega nadzora sprejme posamezno dokazilo o količini zmrznjenega mesa, ki je potrebna za izdelavo proizvoda, če to zahteva kupec iz odstavka 1."

Člen 2

Ta uredba začne veljati 19. januarja 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. januarja 1982

Za Komisijo

Poul Dalsager

Član Komisije

[1] UL L 148, 28.6.1968, str. 24.

[2] UL L 251, 1.10.1977, str. 60.

[3] UL L 99, 10.4.1981, str. 30.

--------------------------------------------------
Uredba Sveta (EGS) št. 3396/83

z dne 14. novembra 1983

o sprejemu Sporazuma v obliki izmenjave pisem o spremembi preglednice II, priložene Protokolu 2 Sporazuma med Evropsko gospodarsko skupnostjo in Švicarsko konfederacijo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju priporočila Komisije,

ker sta se z izmenjavo pisem z dne 4. in 5. februarja 1981 Evropska gospodarska skupnost in Švicarska konfederacija sporazumeli o trgovinskih ugodnostih glede predelanih kmetijskih proizvodov, ki jih pokriva preglednica II, priložena Protokolu 2 Sporazuma z dne 22. julija 1972, ki je bil sklenjen med istima strankama [1];

ker je zaželeno, da se besedilo navedene preglednice formalno spremeni; ker bi zato bilo treba odobriti Sporazum v obliki pisem, predvidenega v ta namen,

SPREJEL NASLEDNJO UREDBO:

Člen 1

Sporazum v obliki izmenjave pisem o spremembi preglednice II, priložene Protokolu 2 Sporazuma med Evropsko gospodarsko skupnostjo in Švicarsko konfederacijo se potrdi v imenu Skupnosti.

Besedilo Sporazuma je priloženo k tej uredbi.

Člen 2

Predsednika Sveta se pooblasti, da imenuje osebo, pooblaščeno za podpis Sporazuma v obliki izmenjave pisem, ki zavezuje Skupnost.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. novembra 1983

Za Svet

Predsednik

C. Simitis

[1] UL L 300, 31.12.1972, str. 189 inUL L 303, 28.10.1978, str. 25.

--------------------------------------------------
Uredba Komisije (EGS) št. 2053/83

z dne 20. julija 1983

o uvrstitvi blaga v tarifno podštevilko 32.04 A IV skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], nazadnje spremenjene z Aktom o pristopu Grčije, in zlasti člena 3 Uredbe,

ker je treba za zagotovitev enotne uporabe nomenklature skupne carinske tarife predvideti uvrstitev ekstrakta paprike, ki ima naslednje značilnosti:

- videz: zelo viskozna tekočina, izrazito temno rdeče obarvana,

- vonj in okus: aromatičen, podoben papriki, nepekoč,

- pepel: 0,49 mas. %,

- eterična olja: 0,15 ml/100 g,

- kapsaicin: nezaznaven — bistvo pekočega okusa,

- glukoza: 0,01 mas. %,

- saharoza: nezaznavna,

- trigliceridi: pozitivna reakcija,

- kapsantin: približno 2,2 g/kg (približno 60000 barvilnih enot EOA (

);

ker se številka 32.04 skupne carinske tarife v prilogi k Uredbi Sveta (EGS) št. 950/68 [2], nazadnje spremenjeni z Uredbo (EGS) št. 604/83 [3], med drugim nanaša na barvila rastlinskega izvora (vključno z barvnim ekstraktom iz lesa in drugimi rastlinskimi barvilnimi ekstrakti, razen indiga);

ker ima zadevni proizvod, ki je rastlinski ekstrakt, značilnosti barvila rastlinskega izvora iz tarifne številke 32.04; ker je za zadevni proizvod v tarifni številki 32.04 treba izbrati tarifno podštevilko 32.04 A IV;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Proizvod, sestavljen iz ekstrakta paprike, ki ima naslednje značilnosti:

- videz: zelo viskozna tekočina, izrazito temno rdeče obarvana,

- vonj in okus: aromatičen, podoben papriki, nepekoč,

- pepel: 0,49 mas. %,

- eterična olja: 0,15 ml/100 g,

- kapsaicin: nezaznaven,

- glukoza: 0,01 mas. %,

- saharoza: nezaznavna,

- trigliceridi: pozitivna reakcija,

- kapsantin: približno 2,2 g/kg (približno 60000 barvilnih enot EOA (

),

se uvrsti v skupno carinsko tarifo v tarifno podštevilko:

32.04 Barvila rastlinskega izvora (vključno z barvnim ekstraktom iz lesa in drugimi rastlinskimi barvilnimi ekstrakti, razen indiga) ali živalskega izvora:

A. Barvila rastlinskega izvora:

IV. Drugo.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. julija 1983

Za Komisijo

Karl-Heinz Narjes

Član Komisije

[1] UL L 14, 21.1.1969, str. 1.

[2] UL L 172, 22.7.1968, str. 1.

[3] UL L 72, 18.3.1983, str. 3.

--------------------------------------------------
Uredba Komisije (EGS) št. 451/85

z dne 21. februarja 1985

o štiriindvajseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1557/84 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo št. 2778/84 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših informacij, ki so na razpolago Komisiji o trgovski praksi, ki se izvaja v zadevnih državah uvoznicah, in o formalnih značilnostih zadevnih organov, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V prilogi k Uredbi (EGS) št. 2730/81 je treba seznam organizacij izdajateljic dopolniti z naslednjo organizacijo, pri čemer se pri vstavitvi upošteva abecedni red države uvoznice:

Država uvoznica | Organizacija izdajateljica |

Jordanija | Civil Service Consumer Corporation PO box 9706 Amman Jordanija |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. februarja 1985

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 150, 6.6.1984, str. 6.

[3] UL L 272, 26.9.1981, str. 25.

[4] UL L 261, 2.10.1984, str. 8.

--------------------------------------------------
Uredba Komisije (EGS) št. 1987/85

z dne 18. julija 1985

o petindvajseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1298/85 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 451/85 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših informacij, ki so na razpolago Komisiji o trgovski praksi, ki se izvaja v zadevnih državah uvoznicah, in o formalnih značilnostih zadevnih organov, treba to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V Prilogi k Uredbi (EGS) št. 2730/81 je treba seznam organizacij izdajateljic, ki objavljajo razpise, dopolniti z naslednjo organizacijo, pri čemer se pri vstavitvi upošteva abecedni red države uvoznice:

Država uvoznica | Organizacija izdajateljica |

Gana | Ghana National Procurement Agency Ministries Post Office Private Mail Bag Accra, Gana |

Irak | State Establishment for Foodstuff Trading PO box 548 Baghdad |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. julija 1985

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 169, 29.6.1985, str. 19.

[3] UL L 272, 26.9.1981, str. 25.

[4] UL L 52, 22.2.1985, str. 38.

--------------------------------------------------
Uredba Sveta (EGS) št. 3067/85

z dne 29. oktobra 1985

o določitvi meril za zagotavljanje rastlinskih olj na trgu Skupnosti kot pomoč v hrani

SVET EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS z dne 22. septembra o skupni ureditvi trga za olja in masti [1], kakor je bila nazadnje spremenjena z Uredbo (EGS) št. 2260/84 [2], in zlasti člena 36a Uredbe,

ob upoštevanju predloga Komisije,

ker člen 36a(3) Uredbe št. 136/66/EGS predvideva, da Svet sprejme merila, na podlagi katerih je treba na trgu Skupnosti zagotoviti oljčno olje in druga rastlinska olja kot pomoč v hrani;

ker lahko uporaba oljčnega olja iz intervencijskih zalog doprinese k doseganju boljšega ravnotežja na zadevnem trgu; ker je treba dati prednost uporabi tega olja, pod pogojem, da so stroški zagotovitve v razumnih mejah;

ker naj se, kadar uporaba oljčnega olja iz intervencijskih zalog ni smotrna, le-to zagotovi z nakupom na skupnem trgu Skupnosti;

ker je za zagotovitev izvedbe pod najboljšimi pogoji in za zagotavljanje enake obravnave vseh gospodarskih subjektov s sedežem v Skupnosti, razpis najprimernejši postopek za nakup in dobavo različnih olj na zahtevani stopnji trženja; ker je treba predvideti tudi druge postopke, ki se naj uporabijo, kadar je treba zagotoviti samo manjše količine,

SPREJEL NASLEDNJO UREDBO:

Člen 1

Rastlinska olja kot pomoč v hrani se zagotovijo na trgu Skupnosti skladno z naslednjimi določbami.

Člen 2

1. Če imajo intervencijske agencije na zalogi oljčno olje želene kakovosti, se uporabijo te zaloge, ob pogoju, da se prevoz in pakiranje lahko opravita pod zadovoljivimi pogoji in stroškovno ugodno.

2. Če pogoji iz odstavka 1 niso izpolnjeni, se oljčno olje kupi na trgu Skupnosti.

3. Druga rastlinska olja se kupijo na trgu Skupnosti.

Člen 3

1. Če se uporabi oljčno olje, ki je v lasti intervencijskih agencij, se odpre razpis za zbiranje ponudb za natovarjanje, raztovarjanje, pakiranje in prevoz do določenega kraja.

2. Nakup iz člena 2(2) in (3) se izvaja po pogojih iz razpisa za dobavo pridelka na stopnji, ki se določi.

3. Pogoji razpisa morajo zagotavljati enakopraven dostop in obravnavanje za vse zainteresirane stranke ne glede na njihov sedež v Skupnosti.

4. Če so količine, ki jih je potrebno zagotoviti, relativno majhne, se lahko uporabi postopek neposrednega dogovora.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 29. oktobra 1985

Za Svet

Predsednik

J. F. Poos

[1] UL 172, 30.9.1966, str. 3025/66.

[2] UL L 208, 3.8.1984, str. 1.

--------------------------------------------------
Uredba Komisije (EGS) št. 2591/85

z dne 13. septembra 1985

o spremembi Uredbe (EGS) 1351/72 o priznavanju skupin proizvajalcev hmelja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjene z Aktom o pristopu Grčije, in zlasti člena 7(5) Uredbe,

ker Uredba Komisije (EGS) št. 1351/72 [2], kakor je bila spremenjena z Uredbo (EGS) št. 2564/77 [3], določa pogoje, po katerih lahko države članice razširijo ali odvzamejo priznanje skupini proizvajalcev ali združenju priznanih skupin proizvajalcev;

ker se v primerih, kadar se proizvodna pomoč dodeli priznanim skupinam proizvajalcev, ta pomoč lahko uporabi za programe, namenjene stabilizaciji trga; ker bi države članice morale spremljati in nadzorovati uporabo pomoči, ki jo prejemajo priznane skupine proizvajalcev glede na naloge, ki so jim bile dodeljene; ker bi bilo treba izdelati določbo za povračilo pomoči, kjer se pokaže, da pomoč ni bila uporabljena v skladu s pogoji, določenimi v Uredbi (EGS) št. 1696/71;

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Člen 4(3) uredbe (EGS) št. 1351/72 se zamenja z naslednjim:

"3. Države članice opravljajo stalen nadzor, kako priznane skupine upoštevajo pogoje za svoje priznanje in kako upravljajo z dodeljeno pomoč.

Kadar se pokaže, da je upravljanje s pomočjo nezdružljivo s členom 7(1) Uredbe (EGS) št. 1696/71 in še zlasti s cilji ukrepov iz druge alinee (e), države članice sprejmejo potrebne ukrepe, da izterjajo ustrezne zneske od zadevnih priznanih skupin proizvajalcev."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. septembra 1985

Za Komisijo

Frans Andriessen

Podpredsednik

[1] UL L 175, 4.8.1971, str. 1.

[2] UL L 148, 30.6.1972, str. 13.

[3] UL L 299, 23.11.1977, str. 9.

--------------------------------------------------
Uredba Komisije (EGS) št. 3574/86

z dne 24. novembra 1986

o spremembah Uredbe (EGS) št. 2806/79 o izmenjavi nekaterih podatkov v zvezi s prašičjim mesom med državami članicami in Komisijo

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (EGS) št. 1475/86 [2], in zlasti člena 22 Uredbe,

ker je treba kotacije za prašičje trupe v Skupnosti določati od 1. avgusta 1986 v skladu z lestvico Skupnosti za razvrščanje prašičjih trupov iz Uredbe Sveta (EGS) št. 3220/84 [3]; ker pa države članice do 31. decembra 1988 namesto nje lahko še naprej uporabljajo lestvico, določeno z Uredbo Sveta (EGS) št. 2760/75 [4];

ker Uredba Komisije (EGS) št. 2806/79 [5]omogoča izmenjavo nekaterih podatkov med državami članicami in Komisijo v zvezi s cenami v sektorju prašičjega mesa; ker je treba to uredbo spremeniti glede na Uredbo Komisije (EGS) št. 2342/86 z dne 25. julija 1986 o fazi trženja, na katero se nanašajo povprečne cene prašičjih trupov, in o prehodnih pravilih za uporabo Uredbe (EGS) št. 3220/84 [6], ki na novo opredeljuje osnovo za določanje povprečne tržne cene prašičjih trupov;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Uredba (EGS) št. 2806/79 se spremeni:

1. Člen 1(1)(a) se nadomesti z naslednjim:

"(a) kotacije, določene v skladu z Uredbo Komisije (EGS) št. 2342/86 [1] UL L 203, 26.7.1986, str. 18.."

2. Člen 2 se nadomesti z naslednjim:

"Člen 2

Države članice enkrat na mesec sporočijo Komisiji za prejšnji mesec:

- kjer se uporablja Uredba Sveta (EGS) št. 3220/84 [1] UL L 301, 20.11.1984, str 1., povprečje kotacij za prašičje trupe za tržne razrede E do P iz člena 3(2) Uredbe;

- kjer se uporablja Uredba (EGS) št. 2760/75, povprečje kotacij za prašičje trupe za tržne razrede E do IV iz Priloge I k Uredbi."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. novembra 1986

Za Komisijo

Frans Andriessen

Podpredsednik

[1] UL L 282, 1.11.1975, str. 1.

[2] UL L 133, 21.5.1986, str. 39.

[3] UL L 301, 20.11.1984, str. 1.

[4] UL L 282, 1.11.1975, str. 10.

[5] UL L 319, 14.12.1979, str. 17.

[6] UL L 203, 26.7.1986, str. 18.

--------------------------------------------------
Uredba Komisije (EGS) št. 4001/87

z dne 23. decembra 1987

o spremembi Uredbe (EGS) št. 2783/75 o posebnih ukrepih za ovalbumin in laktalbumin

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] z dne 23. julija 1987 o tarifni in statistični nomenklaturi ter o Skupni carinski tarifi, kakor je bila spremenjena z Uredbo (EGS) št. 3985/87 [2], in zlasti člena 15 Uredbe,

ker Uredba Sveta (EGS) št. 2658/87 z začetkom veljavnosti od 1. januarja 1988 uvaja kombinirano nomenklaturo blaga, ki temelji na usklajenem sistemu in ustreza tako zahtevam Skupne carinske tarife kakor tudi zahtevam nomenklature blaga za statistiko zunanje trgovine skupnosti;

ker je treba zaradi tega poimenovati blago in tarifne številke, ki se pojavljajo v Uredbi Sveta (EGS) št. 2783/75 [3], skladno s kombinirano nomenklaturo; ker te prilagoditve ne zahtevajo spremembe snovi,

SPREJELA NASLEDNJO UREDBO:

Člen 1

Člen 1 Uredbe (EGS) št. 2783/75 se nadomesti:

"Člen 1

V trgovanju med Skupnostjo in tretjimi državami se uvozne carine uporabljajo za naslednje proizvode:

Tarifna oznaka | Poimenovanje |

3502 | Albumini, albuminati in drugi albuminski derivati: |

ex350210 | – Jajčni albumin: |

| – – Drugo (neustrezen ali ki bo s predelavo postal neustrezen za človeško prehrano): |

35021091 | – – – Posušen (na primer v lističih, tankih plasteh,kosmičih, prahu) |

35021099 | – – – Drugo: |

ex350290 | – Drugo: |

| – – Albumini, razen jajčnih albuminov: |

| – – – Drugo (neustrezen ali ki bo s predelavo postal neprimeren za človeško prehrano): |

| – – – – Mlečni albumin (laktoalbumin): |

35029051 | – – – – – Posušen (v lističih, tankih plasteh, kosmičih, prahu, itd.) |

35029059 | – – – – – Drugo" |

Člen 2

Ta uredba začne veljati 1. januarja 1988.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1987

Za Komisijo

Frans Andriessen

Podpredsednik

[1] UL L 256, 7.9.1987, str. 1.

[2] UL L 376, 31.12.1987, str. 1.

[3] UL L 282, 1.11.1975, str. 104.

--------------------------------------------------
Uredba Sveta (EGS) št. 801/87

z dne 16. marca 1987

o spremembi Uredbe (EGS) št. 1883/78 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [1], kakor je bila nazadnje spremenjena z Uredbo (EGS) št. 3769/85 [2], in zlasti člena 3(2) Uredbe,

ob upoštevanju predloga Komisije,

ob upoštevanju mnenja Evropskega parlamenta [3],

ob upoštevanju mnenja Računskega sodišča [4],

ker je treba v letih 1987 in 1988 izjemoma sprejeti dodatne ukrepe, da bi pospešili prodajo masla v javnih skladiščih, in določiti posebna pravila za njeno financiranje, tako da se nastali proračunski strošek razporedi na več let;

ker je zato treba financiranje s strani EKUJS, Jamstveni oddelek, izdatkov v zvezi z izgubami pri prodajah v finančnih letih 1987 in 1988 odložiti do leta 1989; ker je treba financiranje teh izdatkov začeti v proračunskem letu 1989 in ga omejiti na 25 % za navedeno proračunsko leto, preostalih 75 % pa je treba financirati v obrokih po 25 % čez naslednja tri proračunska leta;

ker je takojšnje sprejetje teh ukrepov pogoj za njihovo popolno učinkovitost;

ker je treba Uredbo Sveta (EGS) št. 1883/78 [5], kakor je bila nazadnje spremenjena z Uredbo (EGS) št. 1334/86 [6], ustrezno spremeniti,

SPREJEL NASLEDNJO UREDBO:

Člen 1

Naslednji pododstavki se dodajo členu 4(1) Uredbe (EGS) št. 1883/78:

"V primeru posebnih ukrepov za prodajo masla iz javnih zalog, sprejetih v okviru skupne tržne ureditve v sektorju mleka in mlečnih izdelkov v letih 1987 in 1988 v zvezi s to določbo, se financiranje izgube pri prodaji začne leta 1989 in se omeji na 25 % vrednosti izgube, zabeležene v zadevnem proračunskem letu. Preostalih 75 % se financira v obrokih po 25 % čez naslednja tri proračunska let. To financiranje poteka, razen če ni neizbežno preprečeno, v prvih treh mesecih vsakega zadevnega leta.

Izguba pri prodaji je enaka razliki med vrednostjo prenesenih količin iz člena 1(1)(c) Uredbe (EGS) št. 3247/81 [1] UL L 327, 14.11.1981, str. 1. in vrednostjo prodanih količin v skladu z ukrepom iz prejšnjega pododstavka.

Nepovrnjenim zneskom v zvezi s tako izračunanimi izgubami se pripišejo obresti po merah, določenih v skladu s členom 5."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. decembra 1986.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. marca 1987

Za Svet

Predsednik

L. Tindemans

[1] UL L 94, 28.4.1970, str. 13.

[2] UL L 362, 31.12.1985, str. 17.

[3] Mnenje je bilo podano 12. marca 1978 (še ni bilo objavljeno v Uradnem listu).

[4] UL C 59, 7.3.1987, str. 5.

[5] UL L 216, 5.8.1987, str. 1.

[6] UL L 119, 8.5.1986, str. 18.

--------------------------------------------------